JUMAL KÕNELEB
Tere jälle! Piibel on imeline raamat.
See pole üksnes teos, vaid kirjutatud Jumala Sõna.
Jumala elav Sõna sulle ja mulle.
Imeline on teada, et sellele võib alati loota.
Oleme Joyga uurinud, et oleme Jumala riigi kodanikud.
Jumal räägib sellest, et Tema Kuningriik on meie sees.
See on õigus, rahu ja rõõm Pühas Vaimus.
Miks see on oluline?
Kui näeme end viletsate patustena, murust madalamatena,
siis meie elu ongi vilets, patune ja murust madalam.
Kui näeme Jumala vaatenurgast Tema armasate lastena,
Tema Kuningriigi kodanikena, siis see muudab nii mõndagi.
Täna tahan alustada Luuka 1. peatükiga.
Siin selgub, kuidas Jeesus näeb meid teistest erinevalt.
Vaatame Luuka evangeelium 13:10.
See on väga hea koht. - Täpselt nii.
"Jeesus oli õpetamas ühes sünagoogis hingamispäeval.
Ja vaata, seal oli naine, kel oli haiguse vaim
kaheksateist aastat ja kes käis kõveras
ega saanud ennast päris sirgeks ajada."
Ilmselt oli sünagoogis vanem ja küürakil käiv naine,
kes oli olnud haige juba 18 aasta vältel.
"Teda nähes kutsus Jeesus ta enese juurde ja ütles talle:
"Naine, sa oled lahti oma haigusest!"
Jeesus on nii imeline!
Naine on küürus ja mitmed tunneksid talle kaasa,
kuid ei saa midagi teha.
Isiklikult mõtleksin nii.
Aga Jeesus ütleb otse ja julgelt: "Sa oled vaba oma haigusest!"
Seda veel enne kui midagi üldse juhtus.
"Ja ta pani käed tema peale
ja otsekohe ajas naine enese sirgeks ja ülistas Jumalat."
Ime sündis otsekohe.
"Aga sünagoogi ülem, kelle meel läks pahaseks,
et Jeesus tervendas hingamispäeval, ütles rahvahulgale:
"Kuus päeva on, mil tööd peab tegema,
tulge siis neil päevil ja laske endid terveks teha,
aga ärge tulge hingamispäeval!”
Sünagoogiülem ärritus sellest,
et Jeesus tervendas sünagoogis keset hingamispäeva inimese.
Ta ütles rahvale, et need tulgu
teistel päevadel tervenema, mitte hingamispäeval.
Mis te arvate?
Kui naine oleks tulnud teisel päeval
ja Jeesust poleks seal olnud, siis keegi ei oleks teda tervendanud.
Seda vana naist oleks haletsetud ning tagatipuks mõeldud,
et nii vanana polegi enam mõtet, las ta elab pealegi küürus edasi.
Paljud oleksid arvanud, et selle osas pole midagi teha.
"Aga Issand vastas talle.."
See on nüüd tähtis koht!
"Issand vastas talle:
"Te silmakirjatsejad,
eks igaüks teie seast päästa ka hingamispäeval
oma härja või eesli sõime küljest lahti ja vii jooma?
Kas siis teda, kes on Aabrahami tütar,
keda saatan, ennäe,
juba kaheksateist aastat on hoidnud ahelais,
ei oleks tohtinud sellest köidikust lahti päästa hingamispäeval?"
"No kuulge!", ütleb Jeesus, "te viite härja jooma,
teete "tööd" hingamispäeval, kuigi seda pole tingimata vaja.
Pange tähele, et Jeesus ei öelnud:
"see küürakas vana naine, kelle olukord ei huvita kedagi",
vaid "Aabrahami tütar".
See Jumala riigi kodanik.
See Aabrahami tütar,
umbes nagu "minu sugulane", tähendas see Jeesuse öeldu.
"Kas teda poleks pidanud aitama selle tõttu,
et on juhuslikult hingamispäev?"
Ja Jeesus ütleb veel: "Naine, keda saatan, ennäe,
juba kaheksateist aastat on hoidnud ahelais.."
Keegi polnud rääkinud Talle,
et see naine oli olnud haige juba 18 aastat.
Jeesus teadis seda.
Jumalana teab Ta ju kõike, isegi kui kaua oled sa olnud haige.
Ta on käinud su kõrval kogu aeg ja on kogu aeg sinuga koos.
Ta tahab, et sinagi saad täna uskuda sellesse,
et käes on sinu aeg terveks saada.
"Ja kui ta seda ütles, häbenesid kõik ta vastased.."
Nad mõistsid, kui rumalad nad on olnud.
Naine oli vaba oma vaevast.
"..ent kogu rahvahulk rõõmustas kõigi auliste tegude üle,
mis sündisid Jeesuse läbi."
Jeesus on tõesti tulnud meid vabastama kogu needusest:
pattudest ja haigustest.
Mis juhtub, kui see saladus juurdub meie südames usu kaudu?
See teeb meid haigusest vabaks. Aamen.
Oleme siin varemgi rääkinud, et Jeesuse tervendamise põhimõte
on ehitatud sellele, mida Jesaja 53 ütleb.
"Ent tõeliselt võttis ta enese peale meie haigused.."
Sellepärast on mul saates kaasas see rist.
Sellel ripub näiliselt igasuguseid haigusi.
Ta kandis ristil meie haigused.
Minu - Joy, sinu - Jani, ja sinu omad seal kodus.
Ta võttis enese peale meie haigused.
See et Jeesus suri ja tuli siia ihulikul kujul..
Ta tuli inimese kujul, sündis meie suguseks,
täpselt samasuguseks lihast ja verest inimeseks.
Piiblis öeldakse, et nagu lastel
on liha ja veri, pidi ka Tema sündima ja saama inimeseks,
et Temalgi oleks liha ja veri.
Jeesus tuli inimesena ja suri Kolgata ristil ihulikult,
kannatas vaimset valu ja Tema veri voolas,
aga Ta kannatas ka tohutut ihulikku valu,
kui Teda enne ristilöömist peksti Rooma piitsaga.
Selles on jutustuste kohaselt sissepunutud konksud või kivitükid,
mis iga löögiga rebisid Ta liha ja lihaseid.
Ta ei kannatanud väikest ihulikku valu.
Pärast Ta naelutati ristile.
See polnud mingi tühine või kõrvalise tähtsusega asi,
et Ta pidi taluma kogu seda ihulikku valu.
Jesaja raamatus öeldakse, et paljud põlgasid Teda
ja Tal ei olnud kuju ega ilu, ega olnud tal välimust.
Ta ei näinud enam inimese moodi väljagi.
Teda nuheldi nii tohutult palju.
See füüsiline valu ja piinamine
oli meie jaoks ilmselgelt mõistetamatu.
Meil on tähtis teada, et see füüsiline kannatus
oli sama oluline, nagu ka vaimne piin.
See tule hästi esile ristiusu põhilises sakramendis.
Paljud usklikud, olgu selleks õigeusklikud,
katoliiklased, luterlased, priilased või nelipühilased,
või oleme Piiblit lugevad kristlased, siis me käime sageli armulaual.
Käime armulaual, sest Piiblis soovitab Jeesus seda selgelt.
Ta seadis sisse armulauatalitluse.
Pauluse esimeses kirjas korintlastele 11:24 öeldakse nii:
"Jeesus tänas, murdis ja ütles:
"See on minu ihu, mis teie eest antakse.
Tehke seda minu mälestuseks!"
Selsamal kombel võttis ta ka karika pärast õhtusöömaaega ja ütles:
"See karikas on uus leping minu veres.
Nii sagedasti kui te sellest joote, tehke seda minu mälestuseks!"
Sest iga kord, kui te seda leiba sööte ja karikast joote,
kuulutate teie Issanda surma, kuni tema tuleb."
Armulauas on kokku võetud lunastuse põhisõnum.
See sündis Kolgata ristil.
Tema veri lepitas me patud.
Seda teame.
Tema veri puhastab meid kogu ülekohtust.
Ta veri voolas, et saaksime oma patud andeks.
Seda me meenutame, kui võtame armulauast osa.
Imeline! Ta on tõesti minu pattude pärast surnud.
Saan oma patud andeks ja pääsen seeläbi Taevasse.
Ma pärin igavese elu.
Harvem mõtleme sellele, miks murrame seal leiba.
Miks me murrame armulaual leiba?
Kas see leib on sama oluline osa
evangeeliumist ja lunastusest, kui see sümboolne veri?
Me kristlastena sageli mõtleme, et see veri on ikka peamine asi.
Murrame ka leiba, aga ei mõtle, mida see tegelikult sümboliseerib.
"See on minu ihu..", ütleb Jeesus, "mis teie eest antakse (murtakse)."
2000 aastat tagasi murti minu pattude pärast
Tema füüsiline ihu sellel Kolgata ristil.
Mille pärast? Mille jaoks?
See on kirjas Jesaja raamatus.
"Ent tõeliselt võttis ta enese peale meie haigused.."
Meie nõrkused, ahistused, hädad, valu, kannatuse.
"..ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Haavad löödi Tema ihusse.
Haavad, mida see jube Rooma piits tekitas,
ning mille tegid naelad, millegi löödi Ta risti.
Tema vermete läbi on meile tervis tulnud.
Me oleme saanud terveks.
Ütleme, et Tema vere läbi
on minu patud andeks antud ning olen pestud puhtaks.
Võime täpselt samamoodi öelda, et Tema haavade kaudu,
Tema murtud ihu kaudu olen mina saanud terveks.
Tema haavade kaudu olen mina terveks saanud.
Sa võid öelda kodus, kui võtad osa armulauast:
"Tema ihu murti."
Jeesuse Kristuse ihu on sinu eest murtud.
Pääste ja tervenemine kuuluvad sama rõõmusõnumi juurde,
sellesse n-ö vabadusepaketti, millesse Jeesus on meid vabastanud.
Galaatia 5:1 kohaselt on Kristus meid vabaduseks vabastanud.
See pole vabadus, kui kannatame ikka haiguste käes.
See pole mingi vabadus.
Jeesus vabastas tõepoolest, nagu Joy siin õpetas.
Evangeeliumi rõõmusõnumisse kuulub täielik vabadus
nii patu orjusest kui ka haiguse orjusest.
Seda näitas Jeesus pidevalt, kui Ta siin maa peal käis.
Mõne aasta vältel, mis Ta siin maa peal veetis,
tervendas Ta iga haige, kes Tema juurde tuli.
Iga seotu sai vabaks.
Lugesin ennist Aabrahami tütre kohta.
Jeesus sugugi ei öelnud, et haigus oleks olnud Jumalast.
Ta ütleb otse, et saatan
on hoinud seda naist ahelais juba kaheksateist aastat.
Jeesus nägi võimalust tervendada ja vabastada.
Seda on Ta tulnud ka tänapäeval tegema.
Jeesus kannatas kahel moel.
Ta valas ristil oma vere, et me pääseksime oma pattudest.
See oli esimene asi, mida ta ristil kannatas.
Ta kannatas ihulikku piina ja lasi enda ihu haavata,
et me saaksime haigustest terveks.
Just selle pärast, et saaksime haigustest terveks.
Jeesus ise ütleb tervendades,
et Ta teeb seda selleks, et Jesaja prohveteering täituks.
Seda, et Tema vermete läbi on meile terivs tulnud.
Piibel kuulutab, et just seetõttu Ta teeb seda,
et Jesaja prohveteering täituks.
Mitmed ehk mõtlevad,
et räägitu seondub Jeesuse ajaga, mitte aga tänapäevaga,
mistõttu ei joondu me sel juhul Jumala Sõnaga,
vaid oma tunnete ja meie sümptomite järgi.
Me teame vägagi hästi,
et sageli on see lahinguväli ning üldse mitte mingi lihtne asi.
Me ei kuulutagi, et see on lihtne, aga kui usud Piiblis kirjutatusse,
annab see meile jõudu ka vastu võtta seda,
mida Jeesus on juba sinu heaks ära teinud.
Joy rääkis armulauast.
Paljud, kes on saanud ilmutuse selle kohta,
et Jeesus kandis haigused oma ihu kaudu
ja Tema vermete läbi on meile tervis tulnud.
Peale seda ilmutust on nad läinud armulauale
ning on saanud seal terveks.
See kuulub sellesse komplekti.
Võid uskuda seda sama täna, et kui lähed armulauale,
saad kogeda tervenemist ihulikult ja vabanemist kogu süütundest.
Saad südametunnistuse puhtaks ja samas terveks oma haigustest.
Kas see pole vägev? - Üks pakett. - Üks lunastus.
Sama kreekakeelne sõna "sozo", mis tähendab päästet ja paranemist.
Üks ohver ihu ja haiguste eest, mis toimib täpselt sama moodi.
Lihtsalt usu kaudu võtame selle tervenemise vastu.
Tervenemine on meile lääne inimestena raske.
Mõtleme: "Joy, see asi ei saa ju olla nii lihtne.
See peab olema keerulisem.
See ei saa ju olla nii lihtne. Mingi konks peab siin ikka olema."
Tõde on, et see on nii lihtne, et isegi väike laps saab hakkama.
Seetõttu evangelistid, kes rändavad arengumaades,
kus pole arstiabi ega võimalusi terveneda,
siis kui kohalikud kuulevad, et sa võid terveneda Jeesuse nimel
ja Jeesus tahab sind tervendada, siis nad lapsemeelselt usuvadki.
Kui ühel päeval tuleb sama evangelist Euroopasse,
siis meie kahtleme, kas see sõnum ikka on tõsi.
Me peame seda järgi uurima.
See on meie probleem. Tahame teha asjad keeruliseks.
Meil on raske lapsemeelselt uskuda: "Jeesus, Sa kandsid mu haigused.
Halleluuja! Jeesuse nimel, ma võtan täna vastu tervise!"
Kui meie mõistsime seda ja kuulsime selle kohta õpetust,
siis me innustusime ja juurdusime sellesse.
Kui Jeesus on kandnud kõik mu erinevad haigused
ja murdnud kogu needuse ning sai ise neetuks,
et mina ei peaks elama neetuna viletsat elu,
siis vähemalt mina kavatsen võtta selle vastu.
Mina igatahes tahan elada selles vabaduses,
mille eest Jeesus maksis nii kallist hinna.
See on päriselt tõde, mis meie eludes toimib.
Seetõttu tahame igal moel kui pommitada teid nende ideedega.
Tuua seda välja erinevatest vaatenurkadest ja viisidel,
et hakkaksid sellesse ühel või teisel viisil uskuma.
See usk sütib su südames, et sinagi saaksid elada tervena!
Teame, et see pole alati lihtne.
See võib tunduda tõeliselt raske, kui oled olnud haige kaua aega
ning oled palvetanud ja olnud inimeste eestpalvel.
Ometi tundub, et pole kasu ning ma ei saa terveks.
See võib tunduda lausa kõrvakiiluna.
Piibel ütleb Õpetussõnade 4:2, et Jumala Sõna on ravim.
Kui me uurime seda asja
ja loeme neid kohti, püüame koos aru saada,
miks Jeesus ütleb nii ja miks Jesaja raamatus
on nii kirjutatud, siis tasapisi läheb see Sõna sügavamale.
See leiab südames kandepinda ning toimib seal arstimina.
Isegi praegu toob see tasapisi tervenemist.
See lisab tervist ja parandab.
Ühel päeval märkan, et ma usungi sellesse.
See on täiesti selge.
Jeesus tegi seda minu heaks ja kandis minu haigused.
Selle kõige kohta on olemas imeline eeskuju sellest ajast,
kui Jumal päästis iisraellased Egiptusest.
Iisraellased olid elanud Egiptuses 400 aastat orjadena.
Nad olid rüganud rängas orjapõlves.
Aasta-aastalt jubedas orjuses.
See polnud tõesti nende jaoks mingisugune Taeva riik maa peal.
Meile võib täpselt nii tunduda, et oleme olnud orjuses
juba 400 aastat ja tundub, et ma ei pääse sellest kuidagi.
Issand kuulis nende palveid.
Ta teadis olukorrast kogu aeg ja oli kogu aeg plaaninud
ja mõelnud, et Ta vabastab nad sellest orjusest.
Jumal tegi tohutuid tunnustähti,
et vaaraole näidata, et nüüd on Tal tõsi taga.
"Nüüd ma kavatsen viia oma rahva siit orjusest välja vabadusse!"
Viimasel päeval, kui Jumal pidi tegema viimase tunnustähe..
Vaatame, mida Ta ütles 2. Moosese raamatus 12:3.
"Rääkige kogu Iisraeli kogudusega
ja öelge: Selle kuu kümnendal päeval võtku iga perevanem tall."
See on pilt Jeesusest - igale perekonnale tall.
"Tall olgu teil veatu, isane, üheaastane;
võtke see lammastest või kitsedest."
"Ja nad võtku verd ning võidku ukse mõlemat piitjalga
ja pealispuud kodades, kus nad seda söövad."
"Ja nad võtku seda verd.."
"Ja nad söögu liha selsamal ööl;
tulel küpsetatult koos hapnemata leiva
ja kibedate rohttaimedega söögu nad seda!
Ja sööge seda nõnda: teil olgu vöö vööl, jalatsid jalas
ja kepp käes; ja sööge seda rutuga -
see on paasatall Issanda auks!"
See oli esimene paasatall.
Jeesus suri paasapühade ajal, aga see oli esimene paasapüha,
kui Jumal viis oma rahva orjusest välja.
Ta ütles: "võtke tall ja määrige selle verd.."
Loeme, et veri on teile kaitseks, kui hävitaja peaks tulema,
nõnda nagu maailmas on praegu haigused elusid hävitamas.
See veri kaitseb teid!
Me oleme Jumala rahvas ja Jeesuse veri kaitseb meid.
Võtke ka Talle liha ja sööge!
Mis toimus, kui Iisraeli rahvas sõi talle liha?
Psalm 105:37.
"Siis ta viis nad välja koos hõbeda ja kullaga,
ega olnud ühtegi, kes oleks komistanud nende suguharude seas."
See vaste tähendab "nõrka või kukkuvat".
Nad said jõu jalgadesse.
Nad sõid selle paasatalle liha.
See andis neile minekuks füüsilist jõudu.
Kui sööme, siis teame, et toit läheb makku
ning toitained imenduvad veresoontest kogu organismi.
Samal moel võtame vastu Jeesuse liha.
See läheb kogu ihus veresoontesse, nahka ja ajusse.
See mõjutab meie tervist.
Palvetame nüüd.
Tänu, Issand, et igaüks,
kes usub sinusse, on pääsenud orjusest.
Tahame kuulutada täna sulle,
et ka sina oled pääsenud orjusest vabadusse!
Jeesuse nimes, me kuulutame sulle
täit vabadust nii ihu, hinge kui vaimu osas.
Täielik vabadus, Jeesuse nimes!
Kadugu kõik ahelad,
olgu need haiguse kujul või millised iganes, nt masendus.
Tulgu täielik vabadus, Jeesuse nimel!
Tänu, Issand, et Sina oled kandnud kogu needuse,
kõik haigused, et meie võiksime elada vabadena.
Tulgu see vabadus esile, Jeesuse nimel! Aamen.
Halleluuja!
Jeesus tegi selle meile valmis.
Üle 2000 aasta tagasi Ta suri meie eest,
et meie võiks elada vabadena.
Seda rõõmusõnumit saame Joyga kuulutada tänases saates.
Kui tahad toetada seda tööd, mida me siin teeme,
jagades omalt poolt evangeeliumi Rootsis, Soomes ja Eestis
ja interneti kaudu kuhu iganes, võid teha seda just täna.
Helista annetusnumbril 900 1777
Kõne hind eestis on 7 eurot.
Võid ka kasutada ekraanile tulevaid Taevas TV7 kontonumbreid.
Ole õnnistatud, Jeesuse nimel.
Tea, Jeesusega on vägev elada!
Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin